  Наталья Тетерина Глазкарысь «Парафраз» театрын учкисьёслы кыкетӥ залэз тупато. Со сярысь nеатрлэн «» мерлыко вотэсбамаз ивортэмын. Лэсьтӥськон ужъёс «Родина» кинотеатрлэн, кытын «Парафразлэн» репетициосыз но спектакльёсыз ортчо, «чагыр» залаз мыно. Тупатонъёсты театрысь артистъёсын ар ӵоже люкам коньдонэн лэсьто. Кызьы шуэ театрлэн кивалтӥсезлэн воштӥсез Светлана Маньковская, зал-трансформерын учкисьёслы интыос модульной луозы. Котькуд театр сезонэ учкись спектаклез пӧртэм паласен адӟыны быгатоз, со бордын заллэн аспӧртэмлыкез Светлана Маньковская, «Парафраз» театрлэн кивалтӥсезлэн воштӥсезСо пусйиз, выль залэ тыл но куара оборудованилы коньдон пичи каръёсысь театръёс понна дурбасьтон тупанкылъя висъяськоз. Ваньмыз 5 миллион 947 манет быдтэмын луоз. Выль залын нырысетӥ спектакльёсты туэ шуркынмонэ возьматозы ни. Вуоно сезонлэн премьераосыз пӧлын Алексей Толстойлэн пьесаезъя пуктэм «Любовь – книга золотая» уж. Тодэ вайытом, инвожое «Парафраз» театрез Россиысь пичи каръёсысь театръёслэн XVI фестивалязы куинь данъетэн пусйизы. Тегъёс: Лулчеберет Театр Парафраз Удмуртия Глазкар  